Diari Oficial de la Generalitat Valenciana


Sumari del DOGV 9245, del 29-12-2021 (2021/12312)

RESOLUCIÓ de 24 de novembre de 2021, de la Direcció General del Sector Públic i Patrimoni de terminació de l'expedient de declaració administrativa d'herència intestada i acceptació de l'herència d'Ángel Carot Rodríguez per la Generalitat. EIP 356/2017.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9245

Data del DOGV
:   29-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12910


Data del document
:   24-11-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 24 de novembre de 2021, de la Direcció General del Sector Públic i Patrimoni de terminació de l'expedient de declaració administrativa d'herència intestada i acceptació de l'herència d'Ángel Carot Rodríguez per la Generalitat. EIP 356/2017. [2021/12084]  
Antecedents de fet  
La Conselleria d'Hisenda i Model Econòmic va tindre coneixement, mitjançant l'escrit de denúncia de Francisco Javier López Busquets, de la defunció el 20 de desembre de 2016, sense haver atorgat testament, d'Ángel Carot Rodríguez, amb DNI: \*\*\*\*544\*\*.  
El 14 de juny de 2018, es va dictar Resolució del director general del Sector Públic, Model Econòmic i Patrimoni per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat prevista en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Acreditat l'empadronament del causant a l'Ajuntament de València, el 26 d'octubre de 2018, es va publicar en el Diari Oficial de la Generalitat Valenciana la Resolució de 17 d'agost de 2018, de la Direcció General del Sector Públic, Model Econòmic i Patrimoni, de terminació d'investigació prèvia i incoació de l'expedient de declaració administrativa d'hereus abintestat d'Angel Carot Rodríguez a favor de la Generalitat. Igualment va ser objecte d'exposició en el tauler d'edictes de l'Ajuntament de València, del 25 de febrer al 26 de març de 2019.  
  
Efectuades les consultes oportunes als departaments i òrgans corresponents, a fi d'obtindre informació sobre possibles béns, drets i obligacions de l'herència, es comprova que el causant era titular de dos immobles:  
- Finca núm. 22984, inscrita en el tom 1800, llibre 395, Secció 2a de Russafa, foli 4, que és continuació de l'historial registral per trasllat i separació de la finca registral 799, del Registre de la Propietat núm. 12 de València; situada al c/ Puerto Rico, núm. 12.  
- Finca 543 de Gilet, inscrita en el tom 2241, llibre 55, foli 19, del Registre de la Propietat núm. 2 de Sagunt; situada al c/ Pujada Sant Miquel, núm. 17.  
En data 21 de gener de 2020, es rep en aquesta conselleria contracte vitalici d'aliments en el qual el causant (alimentista), que declara no tindre hereus, cedeix els dos immobles a dalt esmentats, a l'alimentant, qui els accepta de manera expressa. Es trasllada aquest a l'Advocacia General de la Generalitat per a l'emissió del corresponent informe, a l'empara de l'article 5.3 de la Llei 10/2005, de 9 de desembre, d'assistència jurídica a la Generalitat Valenciana. Es rep informe de data 27 d'abril de 2020.  
Amb data 10 de juliol de 2020, considerant que el cabal relicte estava integrat exclusivament pels béns immobles a dalt esmentats, es va traslladar a l'Advocacia General de la Generalitat proposta d'arxivament de l'expedient. Seguint les recomanacions de l'informe de data 28 de juliol de 2020, es van practicar més actuacions que van completar la informació necessària per a resoldre l'expedient, tant pel que fa a documentació sobre els immobles transmesos en vida com sobre altres possibles béns.  
Així, l'alimentant acredita el pagament de l'Impost de Transmissions Patrimonials i Actes Jurídics Documentats.  
I d'altra banda, es constata que el causant era titular de dues pòlisses d'assegurança de ZURICH i una d'OCASO.  
Respecte del núm. de pòlissa 20365/0435972757, OCASO, SA, COMPAÑÍA DE SEGUROS Y REASEGUROS, consten pendents de liquidar als hereus legals del mort 799,06 ?.  
Zurich contesta que el prenedor mort no té cap producte en vigor amb aqueixa entitat.  
Amb data 29 d'octubre de 2021, es remet a l'Advocacia General de la Generalitat proposta d'acceptació de l'herència del causant, en aplicació de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 22 de novembre de 2021 es rep un informe favorable.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Finalitzar l'expedient de declaració administrativa d'herència intestada d'Ángel Carot Rodríguez i adjudicar els béns i drets de l'herència, obtingut l'informe favorable de l'Advocacia General de la Generalitat.  
  
  
Segon  
Acceptar l'herència del causant, a benefici d'inventari, integrada per:  
- Pòlissa 20597/4183641008, OCASO, SA, COMPAÑÍA DE SEGUROS Y REASEGUROS, amb 799,06 - pendents de liquidar.  
Pels motius a dalt indicats s'exclouen del cabal relicte les finques núm. 22927 de València i núm. 543 de Gilet.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a l'aprovació, amb informe previ de la Intervenció Delegada, del compte general de liquidació de l'abintestat en el qual s'integrarà la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 24 de novembre de 2021.- La directora general del Sector Públic i Patrimoni: Isabel Castelló García.